Február 16.

Névnapok: Julianna, Lilla + Dániel, Daniló, Dános, Darrell, Eliána, Éliás, Eliél, Eliot, Elton, Eponin, Filip, Filippa, Fülöp, Illés, Jósiás, Józsiás, Juliána, Julinka, Juliska, Samu, Sámuel, Zámor, Musztafa

Események

Politikai események
 1141 – 11 éves korában megkoronázzák II. Géza Árpád-házi uralkodót.
 1807 – Az osztrolenkai csatában Napóleon csapatai vereséget mérnek az orosz birodalmi seregre.
 1924 – A Népszövetség 1923. április 23-i döntése értelmében a Nógrád megyei Somoskő és Somoskőújfalu Csehszlovákiától visszakerül Magyarországhoz.
 1939 – Gróf Teleki Pál miniszterelnök másodszor alakít kormányt.
 1959 – Batista diktátor elűzése után Fidel Castro lesz Kuba vezetője.
 1979 – Rögtönítélő bíráskodással Iránban kivégeznek több tábornokot, köztük a titkosrendőrség főnökét; az USA evakuálja állampolgárait Iránból.
 2018 – Ferenc pápa – elfogadva a főmonostori konvent választásának eredményét – Hortobágyi T. Cirill perjelt pannonhalmi főapáttá, illetve a Pannonhalmi Területi Apátság ordináriusává nevezi ki. (Hortobágyi Cirill a 996-ban alapított monostor 87. apátja, Szent Asztrik apát nyolcvanhatodik utóda.)

Tudományos és gazdasági események
 1937 – Wallace Hume Carothers vegyészkutató eredményei alapján a DuPont cég szabadalmaztatja a nylont.
 1940 – Ekkor mérték Magyarországon a valaha mért legalacsonyabb hőmérsékletet Miskolc Görömbölytapolca nevű részén (–35 °C volt).
 1977 – Solton felavatják az új rádióadót, amely a Kossuth rádió adásait sugározza.

Kulturális események

Irodalmi, színházi és filmes események

Zenei események

1998 – Megkezdi sugárzását a Magyarország legnagyobb kereskedelmi rádióadójá váló Sláger Rádió.

Sportesemények

Egyéb események
 1942 – New York kikötőjében tűzvész pusztítja el az átépítés alatt álló USS Lafayette (korábban Normandie) utasszállító hajót.

Születések 
 1435 – Habsburg György osztrák herceg († 1435)
 1497 – Philipp Melanchthon német teológus, reformátor († 1560)
 1519 – Gaspard de Coligny gróf, Franciaország admirálisa, a hugenották jelentős vezetője († 1572)
 1620 – Frigyes Vilmos brandenburgi választófejedelem († 1688)
 1698 – Pierre Bouguer francia matematikus és fizikus († 1758)
 1727 – Nikolaus Joseph von Jacquin osztrák természettudós († 1817)
 1811 – Wenckheim Béla magyar politikus, miniszterelnök († 1879)
 1822 – Francis Galton angol polihisztor, felfedező, feltaláló, antropológus, földrajztudós, meteorológus († 1911)
 1826 – Joseph Victor von Scheffel német költő († 1886)
 1831 – Nyikolaj Szemjonovics Leszkov orosz író († 1895) 
 1834 – Ernst Haeckel német zoológus és filozófus († 1919)
 1848 – Octave Mirbeau francia újságíró, műkritikus, pamfletszerző, regény- és drámaíró († 1917)
 1852 – Charles Taze Russell amerikai lelkész, evangéliumhirdető, a Jehova Tanúi egyház alapítója († 1916)
 1863 – Justh Zsigmond író, drámaíró († 1894)
 1865 – Bánlaky József honvédtiszt, hadtörténész († 1945)
 1883 – Gáyer Gyula magyar jogász és botanikus († 1932)
 1890 – Faragho Gábor magyar katonatiszt, vezérezredes, közellátási miniszter, nemzetgyűlési képviselő († 1953)
 1893 – Mihail Nyikolajevics Tuhacsevszkij orosz katonatiszt, a Szovjetunió marsallja († 1937)
 1901 – Festetics Domonkos magyar földbirtokos, országgyűlési képviselő († ?)
 1907 – Rajcsányi László háromszoros olimpiai bajnok kardvívó, sportvezető († 1992)
 1908 – Ugray György magyar szobrász († 1971)
 1916 – Karl Brunner svájci közgazdász († 1989)
 1920 – Tony Crook brit autóversenyző († 2014)
 1920 – Walt Faulkner amerikai autóversenyző († 1956)
 1921 – Jean Behra francia autóversenyző († 1959)
 1926 – John Schlesinger angol filmrendező († 2003)
 1926 – Keserű János magyar agrármérnök, politikus († 2008)
 1927 – Gyólay Viktória Jászai Mari-díjas magyar színésznő, a kecskeméti Katona József Színház örökös tagja († 2011) 
 1931 – Takakura Ken japán színész (Fekete eső) († 2014)
 1932 – Horváth Sándor Jászai Mari-díjas magyar színész († 2012)
 1944 – Sigiswald Kuijken flamand születésű belgiumi hegedűművész
 1945 – Jeremy Bulloch angol színész († 2020)
 1948 – Eckhart Tolle német születésű, kanadai író, spirituális tanító
 1954 – Saárossy Kinga Jászai Mari-díjas magyar színésznő, az egri Gárdonyi Géza Színház örökös tagja
 1961 – Andy Taylor angol gitáros, énekes, lemez producer, dalszövegíró, a Duran Duran gitárosa
 1964 – Christopher Eccleston angol színész
 1964 – Golen Mária magyar bábművész, színésznő
 1965 – Dave Lombardo kubai születésű amerikai rockzenész, dobos
 1971 – Rogier Blokland nyelvész, a finnugrisztika professzora
 1976 – Tooru Niimura japán énekes, dalszövegíró, költő
 1979 – Valentino Rossi olasz motorversenyző
 1981 – Susanna Kallur svéd atléta, gátfutónő
 1987 – Luc Bourdon kanadai jégkorongozó († 2008)
 1988 – Andrea Ranocchia olasz labdarúgó
 1988 – Oskars Melbārdis lett bobversenyző, olimpiai ezüstérmes
 1990 – Erdélyi Balázs magyar vízilabdázó
 1994 – Ava Max amerikai énekesnő, dalszerző
 1996 – Grátz Benjámin ifjúsági olimpiai bajnok magyar úszó

Halálozások 
 1247 – Raspe Henrik német ellenkirály (* 1204)
 1270 – III. Alfonz portugál király (* 1210) 
 1435 – Habsburg György osztrák herceg (* 1435).
 1662 – Listi László magyar költő (* 1628)
 1837 – Sobri Jóska dunántúli betyár (* 1810)
 1868 – Bangya János honvéd alezredes (* 1817)
 1872 – Franz Deym gróf, császári és királyi altábornagy (* 1805)
 1899 – Félix Faure francia politikus, Franciaország köztársasági elnöke (* 1841)
 1917 – Octave Mirbeau francia újságíró, műkritikus, pamfletszerző, regény- és drámaíró (* 1848)
 1918 – Khuen-Héderváry Károly politikus, miniszterelnök (* 1849)
 1932 – Ferdinand Buisson Nobel-békedíjas francia filozófus, pedagógus (* 1841)
 1935 – Manno Miltiades magyar sportember, grafikus, festő- és szobrászművész (* 1879)
 1945 – Ditrói Mór magyar színigazgató, rendező, a budapesti Vígszínház alapítója (* 1851)
 1948 – Barta István olimpiai bajnok magyar vízilabdázó (* 1895)
 1962 – Pasteiner Iván könyvtáros (* 1887)
 1963 – Lajtha László magyar zeneszerző, népzenekutató (* 1892)
 1983 – Kazimiera Iłłakowiczówna lengyel költő, író, dramaturg, műfordító (* 1892)
 1982 – Barta Tamás magyar gitáros, énekes, zeneszerző. Az LGT gitárosa. (* 1948)
 1996 – Miloš Kopecký cseh színész (* 1922)
 1996 – Jakab György magyar énekes, billentyűs (* 1950)
 2002 – Walter Winterbottom angol labdarúgó, edző (* 1913)
 2003 – Kiss Lajos nyelvész, szlavista, az MTA tagja (* 1922)
 2005 – Russ Klar amerikai autóversenyző (* 1914)
 2015 – Törös Olga olimpiai bronzérmes tornász, edző, testnevelő tanár (* 1914)
 2015 – Lorena Rojas mexikói színésznő, énekesnő (* 1971)
 2019 – Bruno Ganz svájci színész (* 1941)

Ünnepek, emléknapok, világnapok 
 Litvánia nemzeti ünnepe: a litván államiság visszaállításának évfordulója

Jegyzetek 

Február napjai